钦定古今图书集成/明伦汇编/闺媛典/第183卷 > 李继古妻张氏
## 钦定古今图书集成/明伦汇编/闺媛典/第183卷 > 李继古妻张氏

按《长垣县志》：“张氏，李继古妻。归古八年，生一子一女。
古亡，张哭绝复苏，矢志守节。李家故富，及是家渐落，
岁复不登，几无以给。朝夕外侮叠至，公私交迫，庭无
宁晷。张氏罄箱箧偿之，勤苦操作十馀年。子长生二
孙督令就学。每鸡鸣，篝灯而绩，呼二孙起读。未几，皆
补弟子员。其次名于田，成进士，官司马。初仕为嵩令”，
张得禄养焉。万历乙酉，学使疏闻于朝，诏旌表。